Kaprise

Kaprise, også capriccio eller caprice, er et musikkstykke holdt i en temmelig fri form og med en livlig karakter. En typisk kaprise er gjerne hurtig, intens og ofte virtuos. 

En rekke ulike stykker har fått betegnelsen: i barokken var det ofte snakk om korte klaviaturstykker, for eksempel av Girolamo Frescobaldi, og J.S. Bach avsluttet Partita i c-moll BWV 826 med en capriccio som tross tittelen er et stykke med tett kontrapunktikk der Bach systematisk utforsker det livlige, nesten humoristiske temaet. 

Andre kjente kapriser:
 Capriccio sopra la lontananza de il fratro dilettissimo («Kaprise over den kjære brors avreise») (BWV 992, ca. 1705) av Johann Sebastian Bach
Rondo alla ingharese quasi un capriccio (ca. 1795/98) av Ludwig van Beethoven
42 Etuden und Capricen for fiolin solo (1796) av Rodolphe Kreutzer
24 Capricci for fiolin soli (1820) av Niccolò Paganini
Capriccio Italien (1879/80) av Pjotr Tsjajkovskij
Capriccio espagnol (1887) av Nikolaj Rimskij-Korsakov
Zelda (1923) av Percy Code
36 virtuose kapriser for gitar solo av Luigi Legnani

Richard Strauss skrev operaen Capriccio (uroppført 28. oktober 1942 i München).

Eksterne lenker 
Capriccio fra J.S. Bachs Partita i c-moll BWV 826

Musikalske former

de:Capriccio#Musik